جمشید مسرور

تصغیر|دائیں|580px|جمشید مشرور
**جمشید مشرور** ناروے میں مقیم پاکستانی نژاد اردو شاعر، پروفیسر، تمثیل نگار اور ادیب ہیں۔ ان کا پیدائشی نام جمشید اقبال رانا ہے۔

## ابتدائی حالات زندگی
سترہ سال کی عمر میں ان کی ایک غزل ادبی مجلہ " اوراق " میں شائع ہوئی۔ اس کے کچھ سال بعد روزگار کی تلاش میں وہ اپنے آبائی شہر گجرات سے لاہور منتقل ہو گئے۔ اس دوران وہ ریڈیو پاکستان لاہور کے مشاعروں میں حصہ لیتے رہے۔ ان کا کلام اس زمانے کے ادبی رسالوں میں شائع ہؤاتھا۔ اس کے علاوہ گلوکاروں نے بھی ان کی غزلوں کو گایا۔ مشہور اردو شاعر احسان دانش مرحوم کی سوانح حیات ’’ جہان دانش ‘‘ میں بھی ان کا تذکرہ موجود ہے۔

## ناروے منتقلی
لاہور میں دس سال رہنے کے بعد جمشید مسرور ناروے آ گئے اوراب وہیں مقیم ہیں۔

## عملی زندگی کے کچھ پہلو
# جمشید پروفیسر لیلٰی رتھ شمیت کے معاون مدرس کے طور پچھلے پندرہ سالوں اوسلو یونیورسٹی میں پڑبھا رہے ہیں۔
# ان کا ایک شاگرد اوئے ویند جوہان اسٹین برگ (Oyvind Johan Stenberg) لیلٰی رتھ شمیت کی سرکردگی میں پی ایچ ڈی کیا تھا۔ اسے جمشید کی سفارش لاہور میں منیر نیازی نے دی تھی۔ یہ طالب علم تین مہینے کے مطالعاتی دورے (study tour) پر تھا جس میں وہ جمشید سے روز تبادلہ خیال کرتا تھا۔ اس میعاد کا حاصل یہ رہا کہ اوئے ویند نے جلدی ہی پی ایچ ڈی کی تکمیل کی۔
# جمشید اور اوئے ویند کو گورنمنٹ کالج اوسلو کی جانب سے اردو مادری زبان کی اساتذہ کی صلاحیتوں میں اضافے کا ذمہ سونپا گیا تھا ۔
# صلاحیتوں میں اضافے کا یہ پروگرام دو سالہ بیچلرکی ڈگری کی شکل میں تھا۔ جمشید نے اردو کے مختلف پہلو سکھائے اور ان لوگوں نے کافی دیدہ ریزی سے کورس مکمل کیا۔ اس پروکرام میں 32 طالب علم تھے، تقریبًا سبھی پاکستانی خواتین تھیں اور ایک بھارتی پنجابی خاتون تھی۔
# جمشید پچھلے33 سالوں میں 33 بین الاقوامی مشاعرے منعقد کر چکے ہیں۔ ان میں وہ کئی پاکستان، بھارت، یورپ اور امریکا کے شعرا کو مدعو کر چکے ہیں۔
# جمشید پچھلے پندرہ سالوں سے ایک ماہنامہ "بازگشت / Ekko" (ایکو) نئی نسلوں کو اردو سے روشناس کرنے کے لیے ناروے سے چھاپ چکے ہیں۔

## ادبی ذوق
# جمشید ناروے ادبی میدان میں اپنی نارویجین نظم "اسمگلر حکمرانوں کے نام" سے شروع کیے جو 80 کے دہے میں اخباروں چھپی تھی۔
# ایک نارویجین ناول نگار لارس سابیے کرسٹین سین (Lars Saabye Christensen) نے 1991 میں ایک مجموعہ اشعار شائع کیا جس میں جمشید کی کچھ غزلوں کے خود ان کی جانب سے فراہم کر دہ نارویجین ترجمہ بھی شائع ہوا۔
# جمشید کا پہلا مجموعہ کلام "شاخ منظر" 1989 میں لاہور کی فلیٹیس ہوٹل میں جاری ہوا تھا۔ اس محفل میں کئی ادبی شخصیتیں شریک تھے۔
# اوسلو کی ڈیچمانسکے مرکزی لائبریری (Deichmanske central library of Oslo) نے جمشید کے کلام کو اپنے اردو سیکشن کا حصہ بنایا۔
# اس کے کچھ ہی وقت بعد یہ کتب خانہ *جمشید مسرور کے ساتھ ایک ماہ* منایا۔
# ناروے کے سب سے بڑے ناشر گائلڈینڈالنارسکفارلاگ (*Gyldendalnorskforlag*) نے جمشید کی پہلے دو لسانی مجموعہ کلام کو چھاپا تھا، جس جس کے لیے انھوں نے نارویجین شاعر ایرلنگ کیٹیل سن (ErlingKittelsen) کی ناشر کی سفارش پر مدد لی تھی۔ یہ 1994 میں چھپا تھا اور اس کا مقامی زبان میں نام "Oseaner av øieblikk LamhoNkesamundar" تھا۔
# جمشید پہلے پاکستانی اور غیر ملکی تھے جنھیں نارویجین رائٹرس یونین کے رکن کے طور پر منظور کیا گیا تھا۔
# جمشید کو 1999 میں نارویجین فنکار ایوارڈ سے نوازا گیا تھا۔
# جمشید کو مذکورہ بالا انعام کے بعد پہلا نارویجین ثقافتی وظیفہ (Norwegian cultural stipend) بھی حاصل ہوا تھا۔
# نارویجین ثقافتی کونسل، اوسلو، اوسلو اسپورویئیر (Oslo sporveier) جو وہاں کی ٹریم وے میٹرو سرویس ہے، کے اشتراک سے عوام میں شاعرانہ ذوق بڑھانے کا ایک پروگرام جاری کیا تھا۔ اس کے ساتھ ہی جمشید اور دو نارویجین کا انتخاب کیا گیا۔ جمشید کی نظم "AikManzar – منظرنامہ" چنی گئی۔ ٹریموں میں ان تینوں شعرا کا کلام عوام کے مطالعے کے لیے پیش کیا گیا تھا۔ تاہم جمشید کا کلام نارویجین اور اردو زبان میں برابر پیش کیا گیا۔ مقامی لوگ نارویجین پڑھ تو لیتے تھے مگر اردو زبان میں کلام کو صرف دیکھ سکتے تھے۔ یہ سلسلہ تین مہینوں تک جاری تھا۔
# اسی سلسلے کے تحت یہ تین شعرا عوامی مجمعوں میں اپنا کلام بھی کئی بار سنا چکے تھے۔
# ناشر گائلڈینڈالنارسکفارلاگ (*Gyldendalnorskforlag*) نے جمشید کا ایک اور مجموعہ کلام جاری کیا جس کا مقامی زبان میں نام "Pichhlay bara ski dhoop – solskinn fra i fjor"
# اسی کتاب سے ایک نظم منتخب کر کے ٹریموں میں تشہیر کے لیے استعمال کی گئی جیساکہ اور "AikManzar – منظرنامہ" کا ذکر کیا گیا ہے۔
# ووڈبرگ یونیورسٹی لاس اینجلس، ریاستہائے متحدہ امریکا کی پروفیسر ایلزبیتھ سینڈبرگ نے جمشید کے کلام کا انگریزی میں ترجمہ کیا۔ اس مجموعے کو اردو متن کے ساتھ دو لسانی شاعرانہ کلام کے طور چھاپا گیا تھا۔
# جمشید کو اس جامعہ کی جانب سے مدعو کیا گیا تھا۔ اس کے بعد وہ ایلزبیتھ سینڈبرگ کی معیت میں چھ شہروں میں بنفس نفیس اپنا کلام سنا چکے ہیں۔

## تراجم
# جمشید لارس سابیے کرسٹین سین (Lars Saabye Christensen) کے مجموعہ کلام "Stempler" کو اردو میں "دیوار ہوا پر آئینہ" کے عنوان سے ترجمہ کیا جسے سنگ میل پبلی کیشنز کی جانب سے چھاپا گیا تھا۔
# انھوں نے ایرلنگ کیٹیل سن (ErlingKittelsen) کی کتاب کا اردو میں ترجمہ کیا جس کا عنوان "راکا داستان گو" تھا۔ اسے بھی سنگ میل پبلی کیشنزنے چھاپا تھا۔
# انھوں نے مرزا ہادی رسوا کی امراؤجان ادا کا نارویجین میں اوئے ویند جوہان اسٹین برگ (Oyvind Johan Stenberg) کی مدد سے ترجمہ کیا۔ اس کتاب کا آرڈر اور اشاعت کا کام سولوم فورلاگ (Solumforlag)، اوسلو کی جانب سے کیا گیا اور اسے مقامی زبان میں "Kurtisanenfra Lucknow" کا نام دیا گیا تھا۔
# وہ اپنے ماہنامے بازگشت کے عالمی ادب نمبر کے خود مدیر ہیں جس میں چھ سو صفحات پر مشتمل اردو اصناف سخن جیسے کہ شاعری، افسانہ وغیرہ کا احاطہ کیا گیا تھ
# کئی نارویجین شعرا کے کلام کو جمشید اردو میں ترجمہ کر چکے ہیں۔

## ڈرامے
جمشید دو ڈراموں کے لکھاری اور ہدایت کار ہیں جنھیں دی اوپن تھیٹر آف اوسلو میں پیش کیا گیا۔ ان کے لکھنے اور پیش کش میں اردو، پنجابی اور نارویجین زبانوں کا مخلوط استعمال کیا گیا تھا:
#	Naukarwohtida ( Rannanwalyan de pakkanprothay)# Munda bigrajaye

ان ڈراموں کی پیش کش میں پاکستانی اور نارویجین اداکاروں اور اداکاراؤں کی صلاحیتوں کو بہ روئے کار لایا گیا۔

## پڑوسی ممالک میں مقبولیت
مسرور ناروے کے پڑوسی ملک ڈنمارک میں بھی عزت و احترام کی نگاہ سے دیکھے جاتے ہیں۔ اس کا ثبوت یہ ہے کہ مسرور ڈنمارک میں منعقد ہونے والے کئی مشاعروں میں بھی شریک رہے ہیں ۔

## تمغا امتیاز

2015ء میں مسرور کو ان کی ادبی خدمات کی وجہ سے پاکستان کے اعلٰی شہری اعزاز تمغا امتیاز سے نوازا گیا تھا۔

## مجموعی جائزہ

جمشید مسرور، جن کا اصل نام جمشید اقبال رانا ہے، ناروے میں مقیم پاکستانی نژاد اردو شاعر، ادیب، تمثیل نگار اور استاد ہیں۔ سترہ سال کی عمر میں ان کی پہلی غزل معروف ادبی جریدے "اوراق" میں شائع ہوئی، جس کے بعد وہ روزگار کی تلاش میں گجرات سے لاہور منتقل ہوئے، جہاں انھوں نے ریڈیو پاکستان کے مشاعروں میں حصہ لیا اور ان کا کلام مختلف ادبی رسائل میں شائع ہوتا رہا، یہاں تک کہ کچھ گلوکاروں نے ان کی غزلوں کو بھی گایا۔ لاہور میں دس سال گزارنے کے بعد وہ ناروے منتقل ہو گئے جہاں انھوں نے تعلیمی اور ادبی سرگرمیوں کو بام عروج تک پہنچایا۔ وہ گذشتہ پندرہ سالوں سے اوسلو یونیورسٹی میں پروفیسر لیلٰی رتھ شمیت کے معاون مدرس کے طور پر خدمات انجام دے رہے ہیں اور نارویجین طالب علم اوئے ویند جوہان اسٹین برگ کے پی ایچ ڈی کے سفر میں بھی ان کا کلیدی کردار رہا۔ اردو زبان کی تدریس و ترویج کے لیے انھوں نے گورنمنٹ کالج اوسلو میں دو سالہ بیچلر پروگرام میں شمولیت اختیار کی، جہاں انھوں نے 32 طلبہ، زیادہ تر پاکستانی خواتین، کو اردو کی تعلیم دی۔ جمشید مسرور نے 33 بین الاقوامی مشاعروں کا انعقاد کیا ہے جن میں انھوں نے پاکستان، بھارت، یورپ اور امریکا کے شعرا کو مدعو کیا۔ وہ پچھلے پندرہ برسوں سے "بازگشت / Ekko" کے نام سے ایک ماہنامہ شائع کر رہے ہیں تاکہ نئی نسلوں کو اردو زبان سے روشناس کرایا جا سکے۔ ان کا پہلا مجموعہ کلام "شاخ منظر" 1989 میں شائع ہوا جبکہ ان کی نارویجین نظم "اسمگلر حکمرانوں کے نام" نے انھیں ادبی حلقوں میں متعارف کرایا۔ ان کے کلام کو اوسلو کی مرکزی لائبریری میں شامل کیا گیا اور بعد میں انہی کے اعزاز میں ایک ماہ منایا گیا۔ ناروے کے معروف پبلشر "گائلڈینڈالنارسکفارلاگ" نے ان کے دو لسانی مجموعہ کلام شائع کیے جن میں سے ایک "Oseaner av øieblikk LamhoNkesamundar" اور دوسرا "Pichhlay bara ski dhoop – solskinn fra i fjor" ہے۔ وہ نارویجین رائٹرس یونین کے پہلے پاکستانی رکن بنے اور انھیں 1999 میں نارویجین فنکار ایوارڈ کے علاوہ نارویجین ثقافتی وظیفہ بھی عطا کیا گیا۔ ان کی نظم "AikManzar – منظرنامہ" کو اوسلو کی ٹریم وے میٹرو سروس میں اردو اور نارویجین زبان میں عوامی مطالعے کے لیے پیش کیا گیا۔ امریکا کی ووڈبرگ یونیورسٹی کی پروفیسر ایلزبیتھ سینڈبرگ نے ان کے کلام کا انگریزی ترجمہ کیا اور جمشید نے امریکا کے چھ شہروں میں اپنا کلام پیش کیا۔ انھوں نے لارس سابیے کرسٹین سین کی کتاب "Stempler" کا اردو میں ترجمہ "دیوار ہوا پر آئینہ" کے عنوان سے، ایرلنگ کیٹیل سن کی کتاب "راکا داستان گو" اور مرزا ہادی رسوا کی "امراؤ جان ادا" کا نارویجین ترجمہ بھی کیا۔ ان کے ڈرامے "نوکر وہی تی دا" اور "منڈا بگڑ جائے" اوسلو کے اوپن تھیٹر میں پیش کیے گئے جن میں اردو، پنجابی اور نارویجین زبانوں کا استعمال ہوا۔ ناروے کے ساتھ ساتھ وہ ڈنمارک میں بھی ادبی حلقوں میں معروف و محترم ہیں۔ ان کی ان گراں قدر ادبی خدمات کے اعتراف میں 2015 میں حکومت پاکستان نے انھیں تمغا امتیاز سے نوازا۔

## حوالہ جات

زمرہ:پاکستانی اردو شعرا
زمرہ:نارویجن مترجمین
زمرہ:نارویجن شعراء
زمرہ:ڈراما نگار